**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ**

**ΕΣΩΤΕΡΙΚΗ ΕΠΙΤΡΟΠΗ ΕΡΕΥΝΗΤΙΚΗΣ ΔΕΟΝΤΟΛΟΓΙΑΣ - ΒΙΟΗΘΙΚΗΣ**

**Υπόδειγμα Ενημερωτικού σημειώματος και Δήλωση συγκατάθεσης**

**ΕΝΗΜΕΡΩΤΙΚΟ ΣΗΜΕΙΩΜΑ**

(Δημιουργήστε το δικό σας Ενημερωτικό Σημείωμα σε μορφή κειμένου, λαμβάνοντας υπόψη τις παρακάτω οδηγίες)

* Ονοματεπώνυμο και ιδιότητα του κύριου ερευνητή. Για παράδειγμα:

Ο/Η (ονοματεπώνυμο, αρ. τηλεφώνου και email), σας προσκαλώ να συμμετάσχετε σε έρευνα που διεξάγεται «στο πλαίσιο ερευνητικού έργου του Εργαστηρίου…», ή «στο πλαίσιο της πτυχιακής εργασίας /μεταπτυχιακής εργασίας /διδακτορικής μου διατριβής, κ.ο.κ.», στο Τμήμα Επιστήμης Φυσικής Αγωγής και Αθλητισμού του Πανεπιστημίου Αθηνών με τίτλο …….(τίτλος της έρευνας)

* Η έρευνα γίνεται υπό την επίβλεψη του/της (ονοματεπώνυμο και τίτλος, αρ. τηλεφώνου και email του/της επιβλέποντος/πουσας καθηγητή/τριας)
* Η ερευνητική πρόταση έχει εγκριθεί με την υπ’ αρθμ …………….. απόφαση της Επιτροπής Ερευνητικής Δεοντολογίας-Βιοηθικής του Τμήματος.
* Αναφερθείτε στον σκοπό της έρευνας και οφέλη που θα προκύψουν από αυτήν.

**Περιγραφή διαδικασίας:**

* Περιγράψτε με λεπτομέρεια τι ακριβώς πρόκειται να κάνουν οι συμμετέχοντες, δίνοντας ιδιαίτερη έμφαση στις επεμβατικές μετρήσεις, στις μετρήσεις ψυχολογικών παραγόντων στην πιθανή κόπωση ή δυσφορία που ενδέχεται να νιώσουν, σε κάθε πιθανή βλάβη ή πιθανό κίνδυνο για την ψυχική και σωματική υγεία και ακεραιότητά τους, καθώς και πως και από ποιο εξειδικευμένο προσωπικό θα προληφθούν ή θα αντιμετωπιστούν οι συνέπειες αυτές.
* Ενημερώστε για πιθανή λήψη φωτογραφιών ή video κατά τη διάρκεια των μετρήσεων ή των παρεμβάσεων.
* Εξηγήστε πώς θα συγκεντρώσετε τα δεδομένα (λ.χ. όργανα μέτρησης, χώρος, επίβλεψη, μέτρα ασφαλείας, άτομα που θα συνεπικουρήσουν στη διεξαγωγή των μετρήσεων).
* Δηλώστε σαφώς τον χρόνο που οι συμμετέχοντες θα πρέπει να διαθέσουν για τη συγκεκριμένη μελέτη.
* Δηλώστε τον τρόπο με τον οποίο θα μεριμνήσετε ώστε τα προσωπικά τους δεδομένα να παραμείνουν ανώνυμα και να προστατευτούν. Δώστε λεπτομέρειες ως προς την ανωνυμία/εχεμύθεια/εμπιστευτικότητα των δεδομένων και τη χρήση κωδικού/αρχικών, εξηγώντας τους λόγους.
* Ενημερώστε ότι τα αποτελέσματα της έρευνας ενδεχομένως να δημοσιευθούν σε επιστημονικά περιοδικά, ότι θα χρησιμοποιηθούν για διδακτικούς σκοπούς κ.λπ. και ότι όλοι μπορούν να έχουν δυνατότητα ενημέρωσης, είτε ο καθένας για τον εαυτό του ή για τα γενικά αποτελέσματα, αν το επιθυμούν.

**Επίσης:**

* Τονίστε στους συμμετέχοντες ότι έχουν κάθε δικαίωμα να μην πάρουν μέρος στην έρευνα ή να διακόψουν όποτε θελήσουν χωρίς να δώσουν περαιτέρω εξηγήσεις.
* Σημειώστε εάν η έρευνα γίνεται μόνο για ερευνητικούς σκοπούς ή αν θα υπάρχει εμπορική εκμετάλλευση των αποτελεσμάτων.
* Τονίστε ότι δεν υπάρχει (ή υπάρχει) άλλο όφελος για τους συμμετέχοντες πέραν της ικανοποίησης από τη συμμετοχή τους στο συγκεκριμένο επιστημονικό έργο.

Ευχαριστήστε τούς συμμετέχοντες για την πιθανή συμμετοχή τους στην έρευνα.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Η Δήλωση Συγκατάθεσης αποτελεί αναπόσπαστο μέρος του εντύπου ενημέρωσης και θα πρέπει να μη δίδεται ξεχωριστά, αλλά μαζί με όλο το παραπάνω ενημερωτικό κείμενο.**

**ΔΗΛΩΣΗ ΣΥΓΚΑΤΑΘΕΣΗΣ**

(Υπογράφεται από τους συμμετέχοντες στην έρευνα, αφού ο ερευνητής τους ενημερώσει αναλυτικά για όλα τα παραπάνω)

Δηλώνω ότι: (α) διάβασα και κατανόησα το περιεχόμενο της έρευνας με τίτλο …………….. η οποία διεξάγεται από επιστημονικό προσωπικό του Τμήματος Επιστήμης Φυσικής Αγωγής και Αθλητισμού του Πανεπιστημίου Αθηνών, (β) μου δόθηκε το δικαίωμα να κάνω διευκρινιστικές ερωτήσεις, (γ) μου δόθηκε το δικαίωμα να αποφασίσω αν θα συμμετάσχω ή όχι, (δ) η συμμετοχή μου είναι εντελώς εθελοντική, (ε) έχω δικαίωμα να διατηρήσω την ανωνυμία μου και (στ) έχω δικαίωνα να διακόψω όποτε θελήσω, χωρίς να έχω την υποχρέωση να εξηγήσω τους λόγους για τους οποίους θα το κάνω.

Ονοματεπώνυμο δηλούντος ή χρήση κωδικού ή αρχικών…………………………

Υπογραφή …………………………….. Ημερομηνία……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΔΗΛΩΣΗ ΣΥΓΚΑΤΑΘΕΣΗΣ ΓΟΝΕΑ-ΚΗΔΕΜΟΝΑ**

(Υπογράφεται στις περιπτώσεις που οι συμμετέχοντες είναι ανήλικοι, αφού ο ερευνητής τους ενημερώσει αναλυτικά για όλα τα παραπάνω)

Δηλώνω ότι: (α) διάβασα και κατανόησα το περιεχόμενο της έρευνας με τίτλο …………….. η οποία διεξάγεται από επιστημονικό προσωπικό του Τμήματος Επιστήμης Φυσικής Αγωγής και Αθλητισμού του Πανεπιστημίου Αθηνών, (β) μου δόθηκε το δικαίωμα να κάνω διευκρινιστικές ερωτήσεις, (γ) μου δόθηκε το δικαίωμα να αποφασίσω αν το παιδί μου θα συμμετάσχει ή όχι, (δ) η συμμετοχή του παιδιού μου είναι εντελώς εθελοντική, (ε) έχει δικαίωμα να διατηρήσει την ανωνυμία του και (στ) έχει δικαίωνα να διακόψει όποτε θελήσει, χωρίς να έχει την υποχρέωση να εξηγήσει τους λόγους για τους οποίους θα το κάνει.

Ονοματεπώνυμο γονέα-κηδεμόνα ή χρήση κωδικού ή αρχικών…………………………

Υπογραφή …………………………….. Ημερομηνία……………………

**Σημείωση**

* Σε περίπτωση που **στην έρευνα οι συμμετέχοντες είναι παιδιά κάτω των 13 ετών**, τότε η δήλωση συγκατάθεσης υπογράφεται από τον γονέα/κηδεμόνα.
* Σε περίπτωση που **στην έρευνα οι συμμετέχοντες είναι παιδιά/έφηβοι από 13-17 ετών,** τότε υπογράφονται δύο δηλώσεις συγκατάθεσης (μια από το παιδί/έφηβο και μια από τον γονέα/κηδεμόνα).